খ্রিস্টধর্মে নারী
জিওফ্রে ব্লেনির মতো ঐতিহাসিকদের মতে, গির্জার দ্বারা বিশ্বজুড়ে নারীদের সামাজিক দৃষ্টিভঙ্গিকে উল্লেখযোগ্য ভাবে প্রভাবিত করেছে। খ্রিস্টধর্মের ইতিহাসে, খ্রিস্টীয় প্রথম শতাব্দীর পর থেকে ঘটে যাওয়া ইতিহাসের কারণে নারীর ভূমিকা আজ অনেকটাই আলাদা। এটি বিশেষভাবে বিবাহের ক্ষেত্রে এবং কিছু খ্রিস্টান ধর্মাবলম্বী, গীর্জা এবং ধর্মীয় সংগঠনের মধ্যে সরকারী বিশব দ্বারা বিপ্লব সাধিত হয়েছে॥ গির্জায় নেতৃত্বের ক্ষেত্রে পুরুষদের ভূমিকা সীমাবদ্ধ করা হয়েছে। ক্যাথলিক এবং অর্থোডক্স গীর্জাগুলিতে, কেবল পুরুষরাই বিশব বা পোপ হতে পারেন। কেবল পোপ, এবং বিশপের মতো পদে পুরুষরা নেতৃত্ব দেবে, তবে একজন মহিলা একজন নান হিসাবে কাজ করতে পারেন। বেশিরভাগ মূলধারার প্রোটেস্ট্যান্ট সম্প্রদায়গুলি মহিলাদের বিশপ হিসাবে পরিচালনার উপর দীর্ঘদিনের বিধিনিষেধগুলি সহজ করার চেষ্টা করছে। কিছু বড় খ্রিস্টান সম্প্রদায় রয়েছে যারা এই বিধিনিষেধকে কঠোর করে। যদিও ক্যারিশম্যাটিক এবং পেন্টেকোস্টাল গীর্জাগুলি তাদের প্রতিষ্ঠার পর থেকে নারীদের ক্ষেত্রে নতুন আদেশ গ্রহণ করেছিল। খ্রিস্টান ইতিহাসবিদগণ অনেক নারীকে সাধুদের মধ্যে অন্তর্ভুক্ত করেন। যেমন যীশুর মা মেরি যিনি সকল খ্রিস্টান ধর্মাবলম্বীদের নিকট বিশেষ করে রোমান ক্যাথলিক ধর্মে উচ্চ মর্যাদার অধিকারী নারী ছিলেন। তাকে তারা ইশ্বরের বা যীশুর মা বলেন। এছাড়াও পরবর্তীকালে অনেক নারীকে তারা ধর্মতাত্ত্বিক, নান, রহস্যবিদ, চিকিৎসক, ধর্মীয় গোষ্ঠী প্রতিষ্ঠা করা নারী বা সামরিক নেতা, রাণী এবং শহীদদেরও অন্তর্ভুক্ত রয়েছে। এটি খ্রিস্টান জীবনে নারীরা যে বিচিত্র ভূমিকা পালন করেছে তা প্রমাণ করে। প্রেরিত পল এই বিষয়ে নারীদের প্রতি খুব মনোযোগ দিয়েছিলেন, এবং স্বীকার করেছিলেন যে নারীরা গির্জায় বিশিষ্ট অবস্থানের অধিকারীনি। যদিও তিনি নিউ টেস্টামেন্টে পারিবারিক জীবনের গুরুত্ব তুলে ধরেছেন যা খ্রিস্ট প্রথম শতাব্দীতে কার্যকর ছিল।